东川路站

东川路站来勒上海闵行区江川路街道沪闵路东川路，是上海轨道交通5号线个双岛式车站。

 车站构造 
车站楼层
东川路站是地上三层双岛式车站，地面是站厅层，地上二层是设备层搭南侧换乘平台，地上三层是站台层，地上二三层當中设有电缆夹层。主站房北面新造了隻辅助站房，站厅来勒地上二层，只来勒工作日脚早晏高峰开放来只供出站用，现在是停用个状态。
地上三层 往莘庄方向（剑川路）岛式站台 · 开左边车门 往莘庄方向（剑川路） 往闵行开发区（金平路） 岛式站台 · 开左边车门 往奉贤新城方向（江川路） 地上二层换乘层换乘平台设备层辅助站厅	2号口辅助站厅（已停用）地面层站厅3-4出入口、票务服务、自动售票机、人工服务台

站房
东川路站本来个站房长80.8米，宽22.5米，建筑面积5457平方米。经过2016年开始个扩建以後，长120.8米，最宽处36.75米。

站台
东川路站站台来勒高架二层，设有两座岛式站台，乘客好实现莘庄、闵行、奉贤三隻方向个相互换乘。目前5号线列车交路主要来勒东川路站分运营：开行6编组列车个莘庄—奉贤新城区间搭仔开行4编组列车个莘庄—闵行开发区区间。

车站出口
东川路站目前开放2隻出入口。箇站一开始有6隻出入口，必过从2003年车站启用开始到改造前只开放过3号、4号两隻出入口。车站改造以後，呒没开放个出入口侪拆脱哉，再来勒北面新造了隻独立站房，增设隻新个2号口，只来勒工作日脚早晏高峰开放来只供出站用，现在是停用个状态。

未来发展
建设中个23号线也会得经过本站，跟5号线车站形成高架车站搭地下车站个通道换乘。因为换乘通道忒长哉，故咾换乘通道里向会得设有自动步道。

车站周边
上海交通大学闵行校区
华东师范大学闵行校区
紫竹科学园区

参考资料

外部链接

上海地铁—东川路站车站信息

Category:闵行区地铁车站